Külastasin jõulude ja aastavahetuse vahelisel perioodil Göteborgis.
Göteborg on Rootsis suuruselt teine linn ja Põhjamaades suurim linn, mis ei ole pealinn. Samuti on Göteborgi sadam Põhjamaade suurim. Palju huvitatvat infomatsiooni selle linna ja linnatekke kohta saab Göteborgi linnamuuseumist (PS. alla 25aastatsele TASUTA). Muuseumist leidsime brošüüri, kus oli kaart, millel olid välja toodud linna peamised vaatamisväärsused. Kaardil on märgitud teekond, mis läbib kõiki peamisi vaatamisväärsusi. “Tuuri” pikkus tuli orienteeruvalt 2 tundi. Sarnase kaardi leiab ka internetist: siit.
Alustasime Gustav Adolfi väljakust, sest see oli linnamuuseumile kõige lähemal. Fun fact: väljakul asub Gustav II Adolfi kuju ja see on sama Gustav Adolf, kes rajas Tartu Ülikooli.
Edasi kõndisime Götegorgi ooperimaja juurde. Maja asub jõe kaldal, kust avaneb imeline vaade sadamale. Ooperimaja lähedal on ka suur puna-valge maja (Göteborgs-utkiken), mille ülemistelt korrustel avaneb kaunis panoraamvaade kogu Göteborgile (kahjuks, me sinna ei jõudnud).
Samal päeval jõudsime veel näha vana raekoja hoonet (Kronhuset), mis on linna vanim hoone, ehitatud aastal 1654 ja Götegorgi katedraali. Lisaks kõndisime mööda Kungsportsplatsenist (Kuninga värava plats), mis on oma nime saanud seal kunagi asunud linnavärava järgi ja n-ö turuhoonest (Saluhallen), kus on palju erinevaid väikseid söögikohti, samuti müüakse seal erinevaid hõrgutusi (v.a kala). Göteborgis olid kõik tänavad ja kohvikud ilusasti jõulupäraselt kaunistatud. Igal tänaval olid erinevad ja vahepeal ka tänavale iseloomulikud kaunistused, näiteks kroonidega kaunistatud tänava nimi oli Kuninga tänav (Kungsgatan).
Kindlasti soovitan külastada ka Götaplatsenit, mis on linna peatänava lõunapoolses otsas ning mille keskmeks on Poseidoni kuju (kahjuks siis polnud kuju valgustatud ja head pilti ei saanud). Plats on ümbritsetud kontserdimaja, teatrimaja ja kunstimuuseumiga. Plastist natukene edasi on Skanvinavium (suur hall erinevateks üritusteks), Gothia tornid (hotell, mis koosenab kolmest tornist, millest üks on linna kõrgeim hoone) ja Lisberg (lõbustuspark). Järgmisel päeval külastasime Feskekörka kalaturgu.
Alumisel paremal pildil on vaade üle jõe kalaturu juurest. Kena vaate kogu Götegorgile saab ka Skansen Kronani (alumine vasakpoolne pilt) juurest, mis oli mõeldud kindlusena ja varustatud 23 kahuriga, lahingus aga neid kunagi ei kasutatud, sest kindlust ei rünnatud kordagi.
Lisaks vaatamisväärsusetele soovitan ka vanalinnas (Haga linnaosa) ringi jalutada ja kindlasti süüa Göteborgi kuulsat hiiglaslikku kaneelirulli. Parimad kohad kaneelrulli söömiseks on kohvik Husaren (see oli odavam) ja kohvik Hebbe Lelle, lisaks kaneelirullidele on seal ka teisi maitsvaid küpsetisi ja toite.
Loodussõpradel soovitan külastada botaanikaaeda (Palmhuset). Suvel on see kindlasti palju ilusam kui talvel, aga ka praegu oli see külastamist väärt. Botaanikaaia, nii pargi kui ka troopikamaja külastus on tasuta.
Meie olime Göteborgis kaks päeva ja tundsime, et sellest täiesti piisas. Muidugi kui tahta käia ka teistes muuseumides, siis peaks seal kauem oleme.